OpenLLM-France/wikimedia huggingface dataset:
# Murtaz Khurtsilava

Murtaz Khurtsilava (Bandza, 5 de gener de 1943) és un exfutbolista georgià de la dècada de 1960 i entrenador.
Fou 69 cops internacional amb la selecció de la Unió Soviètica amb la qual participà en la Copa del Món de futbol de 1966 i 1970.
Pel que fa a clubs, defensà els colors de FC Dinamo Tbilisi.
El novembre de 2003 fou escollit Golden Player de la UEFA per Geòrgia.

## Referències

* ↑ Firat Yalgin (February 21, 2011) Memorable Players : Murtaz Khurtsilava. kontrataka.net
* ↑ Murtaz Khurtsilava Arxivat 2020-04-18 a Wayback Machine.. sports-reference.com
* ↑ «TEAM OF THE TOURNAMENT of the 1972 UEFA European Championship». uefa.com. [Consulta: 31 gener 2017].
* ↑ RussiaTeam biography Arxivat 2020-08-06 a Wayback Machine. (rus)
* ↑ Murtaz Khurtsilava a National-Football-Teams.com (anglès)
* ↑ Golden Players take centre stage. uefa.com. 29 novembre 2003
* ↑ UEFA.com – Georgia's Golden Player
# New Washington (Indiana)

New Washington és una concentració de població designada pel cens dels Estats Units a l'estat d'Indiana. Segons el cens del 2000 tenia 547 habitants.

## Demografia

Segons el cens del 2000, New Washington tenia 547 habitants, 228 habitatges, i 163 famílies. La densitat de població era de 40,5 habitants/km².
Dels 228 habitatges en un 27,6% hi vivien nens de menys de 18 anys, en un 58,8% hi vivien parelles casades, en un 10,5% dones solteres, i en un 28,5% no eren unitats familiars. En el 25% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,85.
Per edats la població es repartia de la següent manera: un 20,7% tenia menys de 18 anys, un 10,1% entre 18 i 24, un 26,7% entre 25 i 44, un 26,7% de 45 a 60 i un 15,9% 65 anys o més.
L'edat mediana era de 40 anys. Per cada 100 dones de 18 o més anys hi havia 79,3 homes.
La renda mediana per habitatge era de 37.368 $ i la renda mediana per família de 42.292 $. Els homes tenien una renda mediana de 31.359 $ mentre que les dones 14.750 $. La renda per capita de la població era de 19.343 $. Entorn del 2,3% de les famílies i el 8,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Washington». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- New Washington». American Fact Finder. Oficina del Cens dels Estats Units, 12-01-2010.
# Impremta Aldina

La Impremta Aldina va ser una impremta iniciada en 1494 a Venècia per Aldo Mannucci.
Aquesta impremta va ser famosa en la seua època per la impressió de les obres clàssiques i per la invenció de lletres itàliques o cursiva.

## Referències

* ↑ Barolini, Helen. Aldus and His Dream Book: An Illustrated Essay. Italica Press, 1992, p. 80-81.
# Sant Amador

Saint-Amadou, en occità Sant Amador, és un municipi francès, situat al departament de l'Arieja i a la regió d'Occitània.
# Aleksàndrovka (Atkarsk)

Aleksàndrovka (en rus: Александровка) és un poble de l'óblast de Saràtov, a Rússia, segons el cens del 2021 tenia 50 habitants. Pertany al districte municipal d'Atkarsk.

## Referències

* ↑ «Саратовская губерния. Список населенных мест по сведениям 1859 года». Arxivat de l'original el 2018-02-28. [Consulta: 16 desembre 2017].
* ↑ «Списки населенных мест Саратовской губернии. Аткарский уезд / Оценочно-стат. отд. Сарат. губ. зем. управы. — Саратов, 1914». Arxivat de l'original el 2017-11-12. [Consulta: 11 novembre 2017].
* ↑ «Aleksandrovka» (en anglès). GeoNames. Arxivat de l'original el 2018-03-03. [Consulta: 16 desembre 2017].
# Eleccions al Parlament d'Andalusia de 1986

Les Eleccions al Parlament d'Andalusia de 1986 se celebraren el 22 de juny. Amb un cens de 4.819.132 electors, els votants foren 3.407.797 (70,7%) i 1.411.335 les abstencions (29,3%). El PSOE guanyà novament per majoria absoluta, tot i que va perdre molts vots, i aconseguí el nomenament del seu candidat, José Rodríguez de la Borbolla, com a president de la Junta.
← Eleccions al Parlament d'Andalusia, 1986 → :
| Partit | Vots | % | Escons |
| PSOE | 1.581.513 | 46,53 | 60 |
| AP- PDP-UL | 794.697 | 23,38 | 28 |
| Izquierda Unida | 598.889 | 17,62 | 19 |
| Partit Andalusista | 196.947 | 5,79 | 2 |
| CDS | 109.678 | 3,23 | |
| Mesa por la Unidad de los Comunistas | 50.886 | 1,2 | |
| PSPA | 26.560 | 0,78 | |
| PRD | 25.934 | 0,76 | |
| Partido Humanista | 6.982 | 0,21 | |
| Liberación Andaluza | 5.996 | 0,18 | |
| MFE | 802 | 0,09 | |
A part, es comptabilitzaren 12.294 (0,4%) vots en blanc.

## Diputats electes

* José Rodríguez de la Borbolla (PSOE)
* Antonio Hernández Mancha (AP)
* Luis Uruñuela (PSA)
* Julio Anguita (Izquierda Unida)

## Enllaços externs

* Resultats de les eleccions andaluses de 1986 Arxivat 2007-08-24 a Wayback Machine.
# Tàlau

Segons la mitologia grega, Tàlau (en grec antic Ταλαός) va ser un rei d'Argos, fill de Biant i de Pero, la filla de Neleu.
Va regnar en la part d'Argos que Pretos li havia atorgat al seu pare. Va prendre part en l'expedició dels argonautes.
Les tradicions discrepen sobre el nom de la dona de Tàlau. Segons uns va ser Lisímaca, de qui es diu que era filla del rei Abant. Per altres, la seva dona era Lisinassa, filla del rei Pòlib de Sició. De totes maneres, és conegut per ser el pare d'Adrast. També va engendrar Partenopeu, Mecisteu, Prònax i Erifile.

## Bibliografia

* Parramon i Blasco, Jordi: Diccionari de la mitologia grega i romana. Barcelona: Edicions 62, 1997, p. 200. (El Cangur / Diccionaris, núm. 209). ISBN 84-297-4146-1

## Referències

* ↑ Grimal, Pierre. Diccionari de mitologia grega i tomana. Barcelona: Edicions de 1984, 2008, p. 498. ISBN 9788496061972.
# Juris Silovs

Juris Silovs -rus: Силов, Юрий Викентьевич- (30 d'agost del 1950 - 28 de setembre del 2018) fou un atleta letó de Krāslava que competí amb la Unió Soviètica del 1970 fins al 78, principalment en proves de 100 metres. Entrenà a les societat esportiva voluntària (Добровольные спортивные общества) Vārpa a Riga.
Silovs competí amb l'URSS als Jocs Olímpics de Múnic del 1972 en les proves de 4x100 m, guanyant la medalla de plata fent equip amb Aleksandr Kornelyuk, Vladimir Lovetskiy i Valeri Borzov. Hi torna a competir en l'edició del 1976 a Mont-real, altre cop tornant a pujar al podi aquest cop amb la medalla de plata amb Aleksandr Aksinin, Nikolay Kolesnikov i Valeri Borzov.
Silovs també competí a les universíades del 73 a Moscou, guanyant l'or a la prova de 100 m, així com a la competició per equip dels 4x100 m. També hi guanyà l'or a les universíades del 75 i del 77 en la seva prova estrella dels 4x100 m.
Es va retirar degut a una lesió el 1978, esdevenint després un empresari de la restauració.

## Millors resultats

| Esdeveniment | Temps | Data | Localització | Notes |
| 60 metres llisos (interior) | 6,65 s | 9 de març del 1974 | Göteborg, Suècia | Record de record |
| 60 m (cronòmetre de mà; interior) | 6,4 s | 4 de febrer del 1971 | Moscou, URSS | Rècord de Letònia |
| 100 m | 10,33 s | 17 d'agost del 1973 | | |
| 100 m (cronòmetre de mà) | 10,1 s | 1974 | | |
| 100 m (interior) | 10,66 s | 1 de març del 1978 | Moscou, URSS | Rècord de Letònia |
| 200 m | 21,3 s | 1973 | | |

## Notes

* ↑ «Archived copy». Arxivat de l'original el 2018-10-03.

## Enllaços externs

* «Juris Silovs». Sports-Reference.com. Sports Reference LLC. Arxivat 2020-04-17 a Wayback Machine.
# Glischropus bucephalus

Glischropus bucephalus és una espècie de ratpenat de la família dels vespertiliònids. És endèmic d'Indoxina.

## Descripció
### Dimensions

És un ratpenat de petites dimensions, amb una llargada de l'avantbraç de 32,1-35,7 mm i un pes d'aproximadament 7 g.

### Aspecte

El pelatge és llarg. El color general del cos és marró fosc, amb la punta dels pèls marró-groguenca. El musell és ample, amb dues masses glandulars als costats. Les orelles són de dimensions moderades, ben separades entre si, amb l'extremitat arrodonida i fosques. El tragus és relativament prim, amb la punta arrodonida i lleugerament plegat cap endavant. Les membranes alars estan acoblades posteriorment a la base dels dits del peu, mentre el calcani té un lòbul central ben desenvolupat. A la base del polze hi ha un coixinet rosa de forma oval, que mesura aproximadament 3 mm. La planta dels peus està engruixida i manca de pigment. La cua és llarga i inclosa completament a l'ample uropatagi.

## Biologia
### Comportament

Es refugia a l'interior de les canyes de bambú, en particular als internodes.

### Reproducció

Una femella que alletava fou capturada al mes de maig.

## Distribució i hàbitat

Aquesta espècie es troba a Tailàndia, el Myanmar sud-oriental, el Vietnam i Laos centrals i meridionals i la província de Mondulkiri, a la Cambodja oriental.
Viu als boscos secundaris de Dipterocarpi, boscos perennifolis de turons i prats on hi ha plantes de bambú gegant.

## Estat de conservació

Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* ↑ Csorba, 2011.
* ↑ Csorba G, Gorfol T, Wiantoro S, Kingston T, Bates PJJ & Huang CC «Thumb-pads up-a new species of thick-thumbed bat from Sumatra (Chiroptera: Vespertilionidae: Glischropus)» (en anglès). Zootaxa, 3980, 2, 2015, pàg. 267–278.

## Bibliografia

* Csorba, G. «A new species of Glischropus from the Indochinese Subregion (Mammalia: Chiroptera: Vespertilionidae)» (en anglès). Zootaxa, 2.925, 2011, pàg. 41-48.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# New Albany (Indiana)

New Albany és una població dels Estats Units a l'estat d'Indiana. Segons el cens del 2000 tenia 37.603 habitants.

## Demografia

Segons el cens del 2000, New Albany tenia 37.603 habitants, 15.959 habitatges, i 10.054 famílies. La densitat de població era de 992,4 habitants/km².
Dels 15.959 habitatges en un 29,6% hi vivien nens de menys de 18 anys, en un 42,5% hi vivien parelles casades, en un 16,1% dones solteres, i en un 37% no eren unitats familiars. En el 30,8% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,88.
Per edats la població es repartia de la següent manera: un 24% tenia menys de 18 anys, un 9,6% entre 18 i 24, un 29,2% entre 25 i 44, un 21,8% de 45 a 60 i un 15,4% 65 anys o més.
L'edat mediana era de 37 anys. Per cada 100 dones de 18 o més anys hi havia 84,6 homes.
La renda mediana per habitatge era de 34.923$ i la renda mediana per família de 41.993$. Els homes tenien una renda mediana de 31.778$ mentre que les dones 24.002$. La renda per capita de la població era de 18.365$. Entorn de l'11,4% de les famílies i el 13,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Albany». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- New Albany». American Fact Finder. Oficina del Cens dels Estats Units, 12-01-2010.
# Vivisecció

La vivisecció (del llatí vivus i sectĭo) i és la dissecció d'un animal quan encara està viu. Les organitzacions contràries a aquesta pràctica, com les defensores dels drets dels animals, denuncien que es realitza investigació on es duen a terme experiments (amb simis, cadells de gossos i altres animals) en els quals tenen lloc viviseccions innecessàries. Al llarg de la història també éssers humans han estat sotmesos a vivisecció, com és el cas dels presoners de guerra sotmesos a tal procés i sense anestèsia per la Unitat 731. Si bé la vivisecció es restringeix a la investigació sobre el càncer i altres malalties malignes, la distinció entre objectius humanitaris i comercials segueix sent polèmica.

## Referències

* ↑ Paixao, RL; Schramm, FR. Ethics and animal experimentation: what is debated? Cad. Saúde Pública, Rio de Janeiro, 2007
* ↑ Yarri, Donna. The Ethics of Animal Experimentation, Oxford University Press U.S., 2005
# Districte de Toul

El Districte de Toul és un dels quatre districtes amb què es divideix el departament francès de Meurthe i Mosel·la, a la regió del Gran Est. Té 5 cantons i 112 municipis. El cap de districte és la sotsprefectura de Toul.

## Cantons

cantó de Colombey-les-Belles - cantó de Domèvre-en-Haye - cantó de Thiaucourt-Regniéville - cantó de Toul-Nord - cantó de Toul-Sud

## Vegeu també

* Cantons de Meurthe i Mosel·la
# Aleksàndrovka (Mordòvia)

Aleksàndrovka (en rus: Александровка) és un poble (un possiólok) de la República de Mordòvia, a Rússia, segons el cens del 2010 tenia 30 habitants, pertany al districte de Témnikov. Es troba a 3 km a l'oest de Témnikov, la capital del districte.

## Referències

* ↑ «Электронная карта». Геопортал РГО. Республика Мордовия. Arxivat de l'original el 2021-01-22. [Consulta: 31 gener 2021].
# Publili Optacià Porfiri

Publili Optacià Porfiri (llatí: Publilius Optatianus Porfyrius) fou un poeta romà del temps de Constantí I el Gran, probablement originari de la província d'Àfrica.
Se sap que fou desterrat però no se'n sap la causa, però l'emperador, seduït per la seva poesia, el va cridar de l'exili i encara li va concedir algun honor. Jeroni d'Estridó diu que fou restaurat al seu país nadiu l'any 328. Va escriure un panegíric a l'emperador (probablement escrit el 325 encara que llegit el 326). Probablement és el Publili Optacià que fou prefecte de la ciutat el 329 i altre cop el 333.
Els seus poemes són difícils d'entendre i el mèrit que se li atorga pels seus contemporanis sembla derivar més aviat de la manera artificiosa en què fou capaç de representar diferents objectes.
Les seves obres conegudes són:
* Panegíric de Constantí, format per una sèrie de poemes curts, tots ells en elogi de l'emperador, que inclouen una carta de Porfiri a Constantí i la resposta imperial.
* Idyllia, dividit en tres: 1. Ara Pythia, 2. Syrinx, 3. Organon, amb els versos posats de tal manera que representen les formes dels objectes descrits.
* Epigrames (cinc dels quals són a l'Antologia llatina).

## Referències

* ↑ Porphyrius, Publilius Optatianus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 502
# Tàntal (fill de Zeus)

Tàntal (en llatí, Tantalus; en grec antic, Τάνταλος), fou un rei de Frígia o de Lídia, fill de Zeus i de la nimfa Pluto, segons la mitologia grega.
Fou governant d'una ciutat de la part occidental d'Anatòlia, anomenada pel seu nom com a Tantalis («la ciutat de Tàntal») i també com a Sipilos, per referència al mont Sipilos, al peu del qual hi havia la ciutat. Les ruïnes d'aquesta ciutat encara eren visibles al segle i, per bé que avui dia gairebé no en queden restes. Pausànias afegeix que hi havia un port anomenat també Tantalis, i un sepulcre a la mateixa regió. S'havia casat amb una de les filles d'Atles, la plèiade Dione. Però se li coneixia una altra esposa, Eurianassa, la filla del déu-riu Pactol. Alguns mitògrafs fan muller seva Clícia, filla d'Amfidamant i Estèrope, una altra plèiade.
Els seus fills són Pèlops, Níobe i Broteas. De vegades també es pare de Dàscil. Així, Tàntal era un personatge diví i humà.
Tàntal és considerat sovint com a frigi, rei de Frígia i fundador de la dinastia anomenada tantàlida, si bé els seus dominis estaven a la futura Lídia i no a Frígia, i molts historiadors el consideren de la casa reial de Lídia i, de fet, altres versions esmenten el seu pare com a Tmolos, nom d'un rei de Lídia.
Les accions de Tàntal narrades per la tradició són més aviat insignificants. Va cometre perjuri quan no va lliurar Hermes el gos de Zeus que li havia confiat Pandàreu, cosa que va desencadenar la còlera de Zeus, que el va tancar sota el mont Sipilos abans de precipitar-lo a l'Hades. Una altra tradició el posava en relació amb Ilos, el fundador de la primera Troia, amb qui es va barallar i per qui va ser expulsat de l'Àsia Menor. Un altre episodi el presenta com a raptor de Ganimedes.
Els déus l'honoraren amb la seua confiança, i l'admetien als seus banquets. Però els va trair revelant a la gent els seus secrets o, segons una altra versió, robant nèctar i ambrosia del seu rebost. Finalment, per posar-los a prova, els convidà a un banquet i els serví la carn del seu propi fill, igual que Licàon, però els déus se n'adonaren. Precipitat al Tàrtar, estava condemnat a patir eternament set i fam al mig d'un estany que el cobria fins al coll, però que s'assecava si abaixava el cap, i a sota d'unes branques carregades de fruita, però que el vent s'enduia si aixecava les mans. Una altra descripció del càstig diu que era a l'infern col·locat sota d'una enorme pedra sempre a punt de caure però que es mantenia en etern equilibri.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 500. ISBN 9788496061972.

## Bibliografia

* Parramon i Blasco, Jordi. Diccionari de la mitologia grega i romana. Barcelona: Edicions 62, 1997, p. 201 (El Cangur / Diccionaris, núm. 209). ISBN 84-297-4146-1.

## Enllaços externs

* Parada, Carlos. «Tantalus» (en anglès). Greek Mythology Link.
Viccionari
# Liubov Tiúrina

Liubov Nikolàievna Tiúrina (en rus: Любовь Николаевна Тюрина; Moscou, 25 d'abril de 1943 - 23 d'octubre de 2015) va ser una voleibolista russa, campiona olímpica amb la Unió Soviètica en els Jocs Olímpics de 1972 celebrats en Múnic, Alemanya. També va guanyar la medalla d'or en el Campionat Mundial de Voleibol Femení de 1970 celebrat a Varna, Bulgària.

## Referències

* ↑ «Ушла из жизни Любовь Тюрина» (en rus). Federació Russa de Voleibol, 23-10-2015 [Consulta: 23 octubre 2015]. Arxivat 2015-10-26 a Wayback Machine. «Còpia arxivada». Arxivat de l'original el 2015-10-26. [Consulta: 30 octubre 2015].
# Ígor Buldakov

Ígor Buldakov (rus: Игорь Васильевич Булдаков) (valor desconegut, 26 d'agost de 1930 - valor desconegut, 30 d'abril de 1979) fou un remer rus que va competir sota bandera soviètica durant la dècada de 1950. Es casà amb la jugadora de voleibol Liudmila Buldakova.
El 1956 va prendre part en els Jocs Olímpics d'Estiu de Melbourne, on guanyà la medalla de plata en la prova del dos sense timoner del programa de rem. Va fer parella amb Viktor Ivanov. En el seu palmarès també destaquen quatre medalles al Campionat d'Europa de rem, tres d'or i una de plata entre les edicions de 1953 i 1956, sempre en el dos sense timoner. Entre 1954 i 1958 guanyà el campionat soviètic.

## Referències

* 1 2 «Olympedia – Igor Buldakov». [Consulta: 29 juliol 2022].
* ↑ «Rudern - Europameisterschaften (Herren - Zweier ohne Steuermann)». [Consulta: 29 juliol 2022].
* ↑ «БУЛДАКОВ Игорь Васильевич | Российские спортсмены и специалисты | Спортивная Россия» (en rus). [Consulta: 29 juliol 2022].
# Pool

Pool és el nom d'una regió centremeridional de la República del Congo, limítrof amb la República Democràtica del Congo. Té un clima equatorial i destaca la indústria alimentària amb aliments com el blat de moro, els cacauets, la mandioca i el tabac.
Viccionari
# Iron Junction

Iron Junction és una població dels Estats Units a l'estat de Minnesota. Segons el cens del 2000 tenia 93 habitants.

## Demografia

Segons el cens del 2000, Iron Junction tenia 93 habitants, 44 habitatges, i 31 famílies. La densitat de població era de 46 habitants per km².
Dels 44 habitatges en un 20,5% hi vivien nens de menys de 18 anys, en un 61,4% hi vivien parelles casades, en un 2,3% dones solteres, i en un 29,5% no eren unitats familiars. En el 25% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,52.
Per edats la població es repartia de la següent manera: un 14% tenia menys de 18 anys, un 5,4% entre 18 i 24, un 26,9% entre 25 i 44, un 30,1% de 45 a 60 i un 23,7% 65 anys o més.
L'edat mediana era de 47 anys. Per cada 100 dones de 18 o més anys hi havia 122,2 homes.
La renda mediana per habitatge era de 40.938 $ i la renda mediana per família de 45.625 $. Els homes tenien una renda mediana de 39.375 $ mentre que les dones 31.875 $. La renda per capita de la població era de 21.751 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Iron Junction». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Iron Junction». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Polieucte (orador atenenc)

Polieucte (grec antic: Πολύευκτος, Polýeuktos; llatí: Polyeuctus) fou un orador atenenc de la demos de Spethus que va viure al segle IV aC.
Va ser un amic polític de Demòstenes, amb qui va col·laborar per oposar-se al partit macedoni i per instar al poble a fer la guerra contra Filip II de Macedònia. Va ser acusat junt amb Demòstenes d'haver estat subornat per Harpal.
Era un home corpulent, i el seu adversari Foció el criticava en aquest sentit. El poeta còmic Anaxàndrides també el va atacar per les seves aficions al luxe. Aristòtil i Diògenes Laerci mencionen els seus discursos, i Apsines de Gàdara va conservar un fragment d'un discurs contra Demades.

## Referències

* ↑ 2.Polyeuctus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 462
# Remersdaal

Remersdaal (francès: Rémersdael) és un nucli del municipi de Voeren de la província de Limburg a Bèlgica a la vall del Gulp. Remersdaal té 433 habitants sobre una superfície de 862 hectàrees. S'hi troba el punt culminant de Flandes (287m d'altitud).
El primer esment escrit, Regenbert Vallis data del segle xii. Depenia del tribunal de Montzen dins del ducat de Limburg. Remersdaal era un nucli d'Homburg fins que el 1851 van crear-se dues entitats separades, per què la llengua de l'església a Homburg era aleshores l'alemany i la de Remersdaal el neerlandès (limburguès). El 1963, després de la fixació de la frontera lingüística, va passar de la província de Lieja a la província de Limburg. Amb Teuven són els únics dos nuclis de l'actual província que feien part del ducat de Limburg històric. De 1921 a 1957 hi havia una estació ferroviària a la línia 24 avui només utilitzat per al transport de mercaderies.
El nucli es troba segons es tipus de paisatge al País d'Herve, una regió de fructicultura, tot i que la ramaderia i forma la principal activitat econòmica.

## Llocs d'interès

* Het Hoes
* Castell d'Obsinnich
* El viaducte ferroviari de la línia 24
* El viaducte ferroviari al Gulp
* Castell d'Obsinnich
* Castell d'Obsinnich el 1954
* L'església de Sant Heribert

## Referències

* ↑ F. Schlusmans, Inventaris van het cultuurbezit in België, Architectuur, Provincie Limburg, Arrondissement Tongeren, Kanton Voeren, 1992, citat en:«Remersdaal», De inventaris van het bouwkundig Erfgoed, Vlaams instituut voor het onroerend erfgoed (Institut flamenc del patrimoni immoble), [Consulta 13 de febrer de 2013], (en català: Inventari del patrimoni monumental)
             A Wikimedia Commons hi ha contingut multimèdia relatiu a: Remersdaal